ອິນເດຍ ຕັດສິນປະຫານຊີວິດ ຜູ້ຊາຍ 4 ຄົນ ຖານຂົ່ມຂືນໝູ່
ສານອິນເດຍ ຕັດສິິນປະຫານຊີວິດຜູ້ຊາຍສີ່ຄົນ ທີ່ຂົ່ມຂືນ ແລະສັງຫານແມ່ຍິງ ຢູ່ເທິງລົດເມ ໃນນະຄອນຫຼວງນິວເດລີ ໃນປີ 2012.
ຜູ້ຊາຍສີ່ຄົນຖືກຕັດສິນທົງໂທດຖານຂົ່ມຂືນທີ່ຮ້າຍແຮງ ແລະສັງຫານແມ່ຍິງຄົນນຶ່ງ ຢູ່ເທິງລົດເມ ໃນນະຄອນຫຼວງນິວເດລີ ເມື່ອປີ 2012 ນັ້ນ ບັດນີ້ມີກຳນົດທີ່ຈະຖືກແຂວນຄໍໃນວັນ ສຸກມື້ອື່ນນີ້ ເຖິງແມ່ນພວກທະນາຍຄວາມ ຈະພະຍາຍາມ ຫາທາເລື່ອນເວລາກ່ຽວກັບຊະ ຕາກຳຂອງພວກເຂົາ ຄະດີດັ່ງກ່າວໄດ້ກໍ່ໃຫ້ເກີດການປະທ້ວງຢູ່ອິນເດຍ ແລະນອກປະເທດ ເຮັດໃຫ້ ພວກນັກ ເຄຶື່ອນໄຫວ ພາກັນຮຽກຮ້ອງໃຫ້ມີການຕັດສິນລົງໂທດຢ່າງໜັກ ແລະ ໃຫ້ສານພິິເສດ ທີ່ ຊ່ຽວຊານພົວພັນກັບກໍ່ຄວາມຮຸນແຮງຕໍ່ພວກແມ່ຍິງເປັນຜູ້ດຳ ເນີນການ ສານສູງສຸດຂອງອິນເດຍຕັດສິນເຫັນພ້ອມກັບໂທດປະຫານຊີວິດ ຕໍ່ພວກຜູ້ຊາຍທັງສີ່ຄົນ ເມື່ອສາມປີກ່ອນ ແລະໃນສອງປີທີ່ຜ່ານມາໄດ້ປະຕິເສດຕໍ່ການຮ້ອງຂໍໃຫ້ມີການທວນຄືນ ຄະດີພວກເຂົາຄືນອີກ ໃນຕອນຕົ້ນ ພວກຜູ້ຊາຍຫົກຄົນ ຮວມທັງອາຍຸ 18 ປີ ທີ່ບໍ່ເຖິງກະສຽນໄດ້ຖືກ ກ່າວຫາໃນ ຄະດີດັ່ງກ່າວ ຜູ້ຊາຍຄົນທີ່ຫົກໄດ້ເອົາຊີວິດຂອງຕົນເອງຢູ່ໃນຄຸກ ບໍ່ນານຫຼັງຈາກການດຳເນີນຄະດີໄດ້ ເລີ້ມຂຶ້ນ ພວກຜູ້ຊາຍໄດ້ຖືກຕັດສິນລົງໂທດຖານຫລອກລວງແມ່ຍິງອາຍຸ 23 ປີທີ່ກຳລັງເຝິກຫັດ ການແພດ ແລະເພື່ອນຜູ້ຊາຍຂອງລາວເຂົ້າໄປໃນລົດເມ ຢູ່ນະຄອນນິວເດລີ ກ່ອນໂຈມ ຕີບຸກຄົນທັງສອງຄົນ ແລະຂົ່ມຂືນແມ່ຍິງຜູ້ທີ່ໄດ້ເສຍຊີວິດ ສອງອາທິດຕໍ່ມາ ຜູ້ຊາຍອາຍຸ 18 ປີິ ທີ່ບໍ່ເຖິງກະສຽນໄດ້ຖືກຕັດສິນລົງໂທດໃຫ້ຕິດຄຸກສາມປີ ພວກຜູ້ຊາຍຈະຖືກແຂວນຄໍໃນຕອນເຊົ້າວັນສຸກມື້ອື່ນນີ້ຕາມເວລາທ້ອງຖິ່ນ ແລະຫ້າມ ບໍ່ໃຫ້ມີການຂັດຂວາງໃດໆໃນນາທີສຸດທ້າຍ